Publication: Magyar Közlöny
Issue: MK-2001-151 (Year: 2001, Number: 151)
Era: 1990-2004
Section: 80/1999. (XII. 28.) GM—EüM—FVM együttes rendelet
Paragraph Index: 548

(2) HACCP tanfolyamot csak az a természetes vagy jogi személy , illetve jogi személyiség nélküli szervezet szervezhet, amelynek azt a Fodor József Országos Közegészségügyi Központi Országos Élelmezés és Táplálkozástudományi Intézet (a továbbiakban: OÉTI) mint az egészségügyi miniszter által kijelölt intézet a benyújtott oktatási anyag, módszer és tematika, valamint az előadók dokumentumokkal bizonyított témára vonatkozó szakmai ismerete alapján engedélyezte. Az engedély a külön jogszabály* szerint igazgatási szolgáltatási díj köteles. 3/D. § (1) Közétkeztetésben történő felhasználásra egy főzőkonyháról napi 3000 (háromezer) adagnál több étel nem szállítható ki. Az adagszámot a létesítmény alapterülete, az ételkészítésben résztvevő dolgozók létszáma, a technológiai gépek és berendezések, a főző-, sütő- és hűtőkapacitás, valamint a szállítási feltételek figyelembevételével kell meghatározni.

Source: https://magyarkozlony.hu/hivatalos-lapok/2735281278f4c2fb84a0505e3dce8405bcffe4aa/dokumentumok/effabf7bfe6891ccbe404a3a56def3ad96c94fb4/letoltes